जयपुर। यदि आप लोन के लिए एप्लाई कर रहे हैं, वहीं दूसरी ओर आप अपने फोन या मोबाइल का बिल समय पर नहीं भर रहे हैं तो आपको लोन के लिए सक्षम बनाने वाला क्रेडिट स्कोर घट सकता है। जल्द ही क्रेडिट इंफार्मेशन कंपनियां लोन लेने वाले कस्टमर की क्रेडिट हिस्ट्री चैक करने के लिए जरूरी दस्तावेजों के साथ फोन बिल के पेमेंट डिटेल को भी शामिल कर सकती हैं।
अब तक क्रेडिट इंफॉर्मेशन कंपनियों द्वारा लोन आवेदकों की हिस्ट्री जानने के लिए क्रेडिट कार्ड की पेमेंट डिटेल और पुराने लोन की जांच कर तय किया जाता था कि आवेदक लोन लेने के लिए सक्षम है या नहीं। भविष्य में इसी प्रक्रिया में फोन बिल के पेमेंट को भी जांचा जा सकता है। ऐसे में उन आवेदकों को लोन लेने में आसानी होगी, जो पहली बार लोन के लिए एप्लाई कर रहे हैं और जिनका कोई क्रेडिट कार्ड रिकॉर्ड भी नहीं है।
नॉन फाइनेंशियल पेमेंट डेटा से बढ़ेगा क्रेडिट स्कोर
अभी तक टेलीकॉम सर्विस प्रोवाइडर और क्रेडिट ब्यूरो के बीच कोई भी डेटा शेयर नहीं था। टेलीफोन बिल जैसा नॉन फाइनेंशियल पेमेंट डेटा क्रेडिट स्कोर के बढ़ाने में महत्वपूर्ण भूमिका अदा करेगा। खास कर उन लोन आवेदकों के लिए, जिनके पास कोई क्रेडिट कार्ड नहीं हो या वे पहली बार लोन के लिए आवेदन कर रहे हों।
क्रेडिट इंफॉर्मेशन ब्यूरो ऑफ इंडिया लिमिटेड (सिबिल) के एमडी अरुण ठुकराल कहते हैं, ये अभी शुरुआती प्रक्रिया में हैं, जिसके लिए टेलीकॉम रेग्यूलेटरी अथॉरिटी ऑफ इंडिया से बात की जा रही है। विभिन्न अंतरराष्ट्रीय बैंक की स्टडी के अनुसार फोन बिल और इलेक्ट्रिसिटी बिल जैसे नॉन फाइनेंशियल पेमेंट डेटा लोन प्रक्रिया में बेहद फायदेमंद हो सकते हैं।
आगे की स्लाइड्स में जानें कैसे लोन लेने में सहायक है क्रेडिट स्कोर
hin_Deva hin_Deva bho_Deva hin_Deva hin_Deva hin_Deva